Zhantas/Cleaned-Uzbek_Wikipedia huggingface dataset:
Anna F.

Anna F. (to‘liq ismi Anna Wappel, 1985-yil 18-dekabrda tug‘ilgan) — avstriyalik qo‘shiqchi, bastakor va aktrisa. Anna Friedberg guruhining yetakchi xonandasi sifatida faoliyat yuritadi.

 Hayoti va faoliyati 
right|thumb|Anna F. Amadeus Avstriya musiqa mukofoti tadbirida. 2010-yil.

 1996—2008: Ilk hayoti 
Wappel Avstriyaning Fridberg shahrida tug‘ilgan. U bolalikdan qo‘shiq aytishni boshlagan va ota-onasining dastlabki plastinkalar to‘plamida Bob Dylan, Alanis Morissette va Joan Baez kabi ijodkorlarning asarlari bo‘lganini ta’kidlaydi. U Grats shahrida ingliz va italyan falsafasi hamda adabiyotini o‘rgangan. Dam olish kunlari ATV telekanalida ishlagan.

 2009—2011: Faoliyatining boshlanishi 
2009-yilning yozida Anna Lenny Kravitzning Yevropa turnesida ishtirok etdi. U 2009-yilgi Amadeus Avstriya musiqa mukofotining „Pop“ yoʻnalishida gʻoliblikni qoʻlga kiritdi.

Anna oʻzining ilk albomi „For Real“ni 2010-yil 5-fevralda eʼlon qildi. Albom Avstriya musiqa reytinglarida uchinchi oʻrinni egallab, oltin sertifikat bilan taqdirlandi. Wappel Avstriya boʻylab, jumladan Donauinselfestda ham konsert das bilan chiqishlar qildi.

 2012-yildan bugunga qadar 
2012-yilda Wappel aktrisa sifatidagi ilk debyutini Dito Tsintsadze tomonidan suratga olingan „Invasion“ badiiy filmida amalga oshirdi. Mazkur film 2012-yil 30-iyun kuni Myunxen kinofestivalida namoyish etilgan.

Oʻsha yili Wappel Germaniyaning Berlin shahridagi Prenzlauer Berg tumaniga koʻchib oʻtdi. 2013-yilda u Polydor/Island (Universal Music Group) bilan shartnoma imzoladi. 2013-yil avgust oyida Anna „King in the Mirror“ nomli boʻlajak albomidan ilk qoʻshigʻi – „DNA“ni taqdim etdi. Ushbu qoʻshiq uchun ishlangan videoklip 2013-yil 3-avgustda eʼlon qilindi. Anna Wappel, shuningdek, Jan Böhmermannning „Lateline“ nomli televizion dasturida sahna ijrosi bilan ishtirok etdi.

2017-yilda Anna yangi albom ustida ish boshladi. U albomni prodyuser Daniel Brandt bilan birgalikda yozishni boshlagan.

 Diskografiyasi 

 Studiya albomlari 
 Nomi Tafsilotlar Eng yuqori chart o‘rinlari Yutuqlar AUT GER ITA SWI For Real Chiqarilgan: 2010 
 Leybl: Moerder Music 3 — — — IFPI AUT: Oltin King in the Mirror Chiqarilgan: 2014 5 71 82 94 — Hardcore Workout Queen Kutilmoqda — — — — —

 Yakkaxon 
 Qoʻshiq nomi Yili Eng yuqori chart o‘rinlari Albom Yutuqlar Avstriya (AUT) Italiya (ITA) "Time Stands Still" 2009 38 — For Real — "Most of All" 17 — — "DNA" 2013 15 19 King in the Mirror FIMI (ITA): Oltin "Too Far" 16 — — "—" belgisi qoʻshiq chartlarda qayd etilmagan yoki chiqarilmaganini bildiradi.

 

 

 
Turkum:Yashayotgan insonlar
Valia (Suriya)

Valia yoki Valie Suriya shimolida joylashgan qishloq. Maʼmuriy jihatdan Halab muhofazasi tarkibiga kiradi. Halab shimoli-sharqida joylashgan. Shimoli-gʻarbda Manbij bilan chegaradosh. 2004-yilgi maʼlumotlarga koʻra, qishloq aholisi kishini tashkil qilgan.
 

Turkum:Manbij okrugi aholi punktlari
Al-Eiss

Al-Eiss yoki Al-Iss Halab muhofazasining Simeon togʻi okrugi tarkibiga kirgan shaharcha. Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda al-Eiss aholisi kishini tashkil qilgan.
 

Turkum:Simeon togʻi okrugi aholi punktlari
Al-Hazer (Suriya)

Al-Hazer (transliteratsiya: al-Ḥāḍir) Suriya shimolida joylashgan qishloq. Maʼmuriy jihatdan Halab muhofazasining Simeon togʻi okrugi tarkibiga kiradi. Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda al-Hazer aholisi kishini tashkil qilgan.

Qishloq tarixiy Qinnasrin (Chalcis ad Belum) shahridan 4 km sharqda joylashganBurns 1992, p. 257.. Ushbu obidani IV asrda Vizantiya hukmronligi davrida Tanux arab qabilasi ḥāḍir (oʻtroqlashgan badaviylar qoʻnalgʻasi) boʻlishi uchun asos solganSauvaget 1971, p. 85.. Al-Hazer Jund Qinnasrinning (Qinnasrin harbiy viloyati) maʼmuriy markazi vazifasini bajargan.
 

 

Turkum:Simeon togʻi okrugi aholi punktlari
Jamrin

Jamrin (transliteratsiyasi: Jamrīn, shuningdek, Jimrin, Jemrin va Jemarrin) Suriya janubida joylashgan qishloq. Maʼmuriy jihatdan Daraa muhofazasi tarkibiga kiradi. Daraadan sharqda, Bosradan shimolda joylashgan. Gʻarbda Maaraba, shimoli-gʻarbda Xaraba, shimolda al-Mujaymer, sharqda esa al-Qurayya bilan chegaradosh. Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda Jamrin aholisi kishini tashkil qilgan. Aholisi sunniylardan iboratGeneral Census of Population and Housing 2004. Syria Central Bureau of Statistics (CBS). Daraa Governorate. .

 Tarixi 
 Antk davr 
Jamrin shimolida Rim davriga oid Jamrin koʻprigi joylashganBaedeker 1894, p. 204. 543-yil, Vizantiya davrida, Jamrinda Avliyo Stephenga atab cherkov qurilganConder 1890, p. 234..

 Usmoniylar davri 
Qishloq 1596-yilgi Usmoniylar soliq roʻyxatlarida Jimrin nomi bilan qayd etilgan boʻlib, Havron qadasi hududidagi Bani Nasiyya nohiyasi tarkibiga kirgan. Qishloqda 15 ta xonadon va 5 ta boʻydoqdan iborat musulmon aholi yashar edi. Aholi qishloq xoʻjaligi mahsulotlari, jumladan bugʻdoy, arpa va yozgi ekinlardan 40% qatʼiy soliq toʻlagan. Bundan tashqari, vaqti-vaqti bilan boshqa daromadlardan ham soliq undirilgan. Jami soliq miqdori 6330 akçeni tashkil etganHütteroth and Abdulfattah, 1977, p. 219.. 1838-yilda qishloq Jemurrin xarobalari nomi bilan qayd etilgan boʻlib, ash-Shayx Maskinning sharqida, Nukra (Hauran tekisligi) hududida joylashgan ediRobinson and Smith, 1841, vol 3, 2nd appendix, p. 153.
 Zamonaviy davr 
1980-yillardan boshlab Jamrin qishlogʻi aholisi uchta urugʻga mansub boʻlib, qishloq muxtori (oqsoqoli) lavozimini anʼanaviy tarzda Kafarnah urugʻi vakillari egallab kelganBatatu 1999, p. 24.

 

 

 .
 
 
 
 

 
 Bosra-map; 22M

Turkum:Daraa okrugi aholi punktlari
Turkum:Suriya qishloqlari
Al-Jiza

Al-Jiza  – Suriya janubida joylashgan shaharcha. Maʼmuriy jihatdan Daraa muhofazasi tarkibiga kiradi. Daraadan sharqda joylashgan. Janubda al-Mataaiya, janubi-sharqda Gʻasm, shimoli-sharqda as-Sahva, shimolda al-Musayfira, shimoli-gʻarbda Kahil, gʻarbda esa at-Taybeh bilan chegaradosh.

 Tarixi 
1596-yilgi Usmoniylar soliq roʻyxatlarida, shaharcha Havron qadasi tarkibidagi Butayna nohiyasida joylashgan Jiza nomli qishloq sifatida qayd etilgan. Aholisi 19 xonadon va 7 nafar boʻydoqdan iborat boʻlib, ularning barchasi musulmon edi. Aholi qishloq xoʻjaligi mahsulotlari – bugʻdoy, arpa, yozgi ekinlar, echkilar va asalari uyalari kabi – uchun 40% qatʼiy soliq toʻlagan. Bundan tashqari, vaqti-vaqti bilan boshqa daromadlardan ham soliq olingan. Jami soliq miqdori 7215 akçeni tashkil etgan. Barcha daromadlar vaqfga ketganhouse of dukmak, 1977, p. 214.

1838-yilda al-Jizeh xarobalari „Busra gʻarbidagi Nukrah“ hududida joylashgani qayd etilganRobinson and Smith, 1841, vol 3, 2nd appendix, p. 153.

Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda al-Jiza aholisi kishini tashkil qilgan. Shaharcha 2004-yilda umumiy aholisi kishini tashkil etgan uchta aholi punktidan iborat al-Jiza nohiyasining maʼmuriy markazi hisoblanadiGeneral Census of Population and Housing 2004 . Syria Central Bureau of Statistics (CBS). Daraa Governorate. .

 

 

 
 
 

 
 Map of the town, Google Maps
 Bosra-map; 22M

Turkum:Daraa okrugi aholi punktlari
Turkum:Suriya shaharchalari
Xirbet Gʻazale

Xirbet Gʻazale (shuningdek, Xirbet Gʻazala) Daraa muhofazasi tarkibiga kirgan shaharcha. Daraadan taxminan 17 kilometr shimoli-sharqda, gʻarbda Da’el shahriga tutash va shimolda Izra shahri yaqinida joylashgan. Shaharcha Damashq va Amman oʻrtasidagi asosiy avtomagistral boʻyida joylashgan. Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda Xirbet Gʻazale aholisi kishini tashkil qilganGeneral Census of Population and Housing 2004. Syria Central Bureau of Statistics (CBS). Daraa Governorate. . Aholisi musulmonlardan iboratSmith; in Robinson and Smith, 1841, vol 3, Second appendix, B, p. 151.

 

 

 
 
 
 

 
 Map of town, Google Maps
 Cheik Meskin-map; 21L

Turkum:Daraa okrugi aholi punktlari
Turkum:Suriya shaharchalari
Open Hearts

„Open Hearts“  – kanadalik qoʻshiqchi va qoʻshiqlar muallifi The Weekndning qoʻshigʻi. Trek XO va Republic Records orqali ijodkorning oltinchi studiyaviy albomi – Hurry Up Tomorrowning yettinchi treki sifatida 2025-yil 31-yanvarda chiqarilgan. Qoʻshiqni Max Martin va Oscar Holter bilan birgalikda yozgan va ishlab chiqqan. Ijod namunasining klipi Apple Music Immersive experience orqali cheklangan sonda nashr qilindi va The Weeknd: Open Hearts deb nomlanib, faqat Apple Vision Pro uskunalaridagi Apple TV ilovasidagina tomosha qilish mumkin edi va qurilma uchun maxsus ishlab chiqilgan ilk klip sifatida 2024-yil 14-noyabrda taqdim etildi.

 Musiqiy klipi 
Video toʻligʻicha 180 darajali media formatida suratga olingan va unga Anton Tammi rejissyorlik qilgan, u avvalroq „Dancing in the Flames“ qoʻshigʻining videoklipini ham suratga olgan edi. Bu Apple Vision Pro uchun ishlangan birinchi eksklyuziv musiqiy videoklip boʻlib, 2024-yil 14-noyabrda chiqarilgan. Musiqiy video The Weekndning tez yordam mashinasida zambilda yotgan sahnadan boshlanadi va ichki iblislari bilan qorongʻu muhitda yuzlashadi. Yorqin toʻq sariq koʻzlar bilan tasvirlangan tez yordam guruhi choʻl yoʻldan va Los-Anjeles koʻchalaridan oʻtishadi. Video Tesfayening koʻzlari porlab turgan mavjudotlar xonasida ularning yetakchisiga duch kelishi va oʻsha yetakchi oʻzining yomon sifatlarga ega versiyasi ekanligini anglab yetishi bilan yakunlanadi, bu esa qoʻshiqdagi kurash va oʻz-oʻzini anglash mavzularini yanada kuchaytiradi.

Video, keyinroq 2025-yil 2-fevralda YouTubeda taqdim etildi.

 Chartlar 
+"Open Hearts"ning chartlardagi oʻrniChart (2025)Eng yuqorioʻrin (ARIA)64 Singles Sales (OCC)60 Streaming (OCC)58 (SNEP)34International (IFPI)6 International (IMI)8 (Tónlistinn)18 (FIMI)55 (TOSAC)77 (LaIPA)13 (AGATA)22 (Polish Streaming Top 100)61 (AFP)43 (Sverigetopplistan)56

 Chiqarilish tarixi 
+ „Open Hearts“ning chiqarilish tarixi va formatlari Hudud Sana Format Leybl Har xil 2024-yil 14-noyabr 

 

Turkum:2024-yil qoʻshiqlari
Turkum:The Weeknd qoʻshiqlari
Turkum:The Weeknd tomonidan yozilgan qoʻshiqlar
Turkum:The Weeknd prodyuserligidagi qoʻshiqlar
Turkum:Ingliz tilidagi qoʻshiqlar
Hirot qamali (652)

Hirot qamali musulmonlarning Eronga yurishlarining bir qismi boʻlib, ushbu yurishga Ahnaf ibn Qays boshchilik qilgan.

 Tarixi 
Xalifa Umar (634—644) hijriy 642-yilda Sosoniylar imperiyasiga qarshi hujum boshladi va 651-yilga kelib, ushbu imperiya vayron boʻldi. Biroq Xurosonning ayrim hududlarida eftaliy ittifoqchilarining yordami bilan hukmronlik saqlanib qolingan edi.

651-yilda Xurosonni zabt etish vazifasi Abdulloh ibn Omir tomonidan Ahnaf ibn Qaysga yuklandi. Abdulloh 650-yilda Erondan yurish boshladi va Raydan qisqa va kamroq foydalaniladigan yoʻl orqali harakatlandi. Ahnaf esa shimolga, toʻgʻridan-toʻgʻri hozirgi Turkmanistondagi Marvga yoʻl oldiThe Muslim Conquest of Persia by A. I. Akram. Ch:17. 1 September 2009 ,. Keyinchalik Ahnaf Abdulloh tomonidan Banu Tamim qabilasi vakillaridan tuzilgan old qoʻshin hamda 1000 nafar Asavira yaʼni sobiq sosoniy elit otliq askarlariga rahbarlik qilish uchun yuborilgan. Tabasyin aholisi xalifalikdan yuz oʻgirib isyon koʻtardi, biroq Ahnaf ibn Qays yana ularni boʻysundirgan va bu safar ularga ogʻirroq soliq yuklagan. Shundan soʻng Ahnaf oʻz yurishlarini davom ettirigan, dastlab Hirot tinchlik shartlariga rozi boʻlgan va jizya toʻlashga kelishilganThe Oxford Handbook of Iranian History edited by Touraj Daryaee.

 Jang 
652-yilda Hirot yana qoʻzgʻolon koʻtargach, Ahnaf yana hujum qilishga majbur boʻldi. Hirot hukmdorini yengib, u bilan yana bir bor shartnoma tuzdi. Ammo Hirot hukmdori Kareniylar va boshqa koʻplab Xuroson aholisi bilan birgalikda arablarga qarshi isyon koʻtardi va Badgʻis jangida magʻlubiyatga uchradi.

 Yana qarang 
 Sosoniylar davlati

 

Turkum:Roshidun xalifaligi ishtirokidagi janglar
Turkum:652
Nikiou jangi

Nikiou jangi – Amr ibn al-Os boshchiligidagi arab musulmon qoʻshinlari hamda Vizantiya imperiyasi oʻrtasida 646-yilning may oyida Misrda boʻlib oʻtgan jang.

 Tarixi 
640-yilning iyul oyida boʻlib oʻtgan Heliopolis jangidagi gʻalaba hamda 641-yil noyabr oyida Iskandariyaning taslim etilishidan soʻng, arab qoʻshinlari Rim imperiyasining bir qismi boʻlgan Misr viloyatini egallab oldi. Sharqiy Rim (Vizantiya) taxtiga oʻtirgan yangi imperatori Constans II bu hududni qaytarib olishga qatʼiy bel bogʻladi va yirik flot orqali askarlarni Iskandariyaga yuborishni buyurdi. Ushbu qoʻshinlar Manuel boshchiligida 645-yil oxirida kichik arab garnizonidan shaharni kutilmaganda dengiz orqali uyushtirilgan hujum natijasida bosib oldilar. Shunday qilib, 645-yilda vizantiyaliklar Iskandariyani maʼlum muddatga qaytarib oldi. Oʻsha paytda Amr ibn al-Os Makkada boʻlgan boʻlishi mumkin va shu sababli Misrdagi arab qoʻshinlarini boshqarish uchun zudlik bilan chaqirtirilgan.

Jang kichik va mustahkam Nikiou shahrida boʻlib oʻtdi. Ushbu shahar Iskandariyadan Fustatgacha boʻlgan yoʻlning taxminan uchdan ikki qismida joylashgan edi. Arab qoʻshinlari soni taxminan 15,000 nafarni tashkil etgan boʻlib, ular son jihatidan ustun boʻlgan Vizantiya qoʻshinlariga qarshi jang qilgan. Arablar ushbu jangda gʻalaba qozongan, natijada Vizantiya qoʻshinlari tartibsiz holatda Iskandariyaga chekinishga majbur boʻlgan.

Vizantiyaliklar ortlaridan quvib kelayotgan arablarga Iskandariya darvozalarini yopib qoʻygan boʻlsalar-da, oʻsha yilning yozida shahar arablar tomonidan qattiq hujumga uchragan va egallab olingan. Manuel qoʻshinlarining magʻlubiyati Vizantiya imperiyasining Misrni qaytarib olishga qaratilgan soʻnggi urinishini ifodalaydi. Keyingi 500 yil davomida bu hududni tiklashga urinish boʻlmagan, faqatgina XII asrda imperator Manuel I Komnenos oʻzinin muvaffaqiyatsiz yurishini amalga oshirgan.

 

 

 Butler, Alfred J. The Arab Conquest of Egypt and the Last Thirty years of Roman Dominion Oxford, 1978.
 
 

Turkum:Roshidun xalifaligi ishtirokidagi janglar
Turkum:Vizantiya imperiyasi janglari
Turkum:646
Hakima

Hakima ( — donishmand ayol; tabib ayol) — kelib chiqishi arabcha boʻlgan xotin-qizlar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Hakima Fozilova — oʻzbekistonlik oʻqituvchi; Oʻzbekiston Respublikasi xalq oʻqituvchisi;
 Hakima Xotun — Muhammad al-Javodning qizi, Ali al-Hadiyning singlisi va Hasan al-Askariyning xolasi.

 Yana qarang 

 Hakim

 

Turkum:Oʻzbekcha ayollar ismlari
Turkum:Arabcha ayollar ismlari
Halim (ism)

Halim ( — yumshoq, yuvosh, muloyim, beozor; sabr-toqatli) — kelib chiqishi arabcha boʻlgan erkaklar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Halim Hamidov — oʻzbekistonlik oʻqituvchi, Oʻzbekiston Respublikasi xalq oʻqituvchisi;
 Halim Latipov — fizika-matematika fanlari doktori, professor;
 Halim Toʻrayev — oʻzbekistonlik manbashunos olim, tarix fanlari doktori, professor;
 Halim Usmonxoʻjayev — mexanika sohasidagi olim, Oʻzbekistonda xizmat koʻrsatgan fan arbobi;
 Halimboy Boboyev — huquqshunos olim. Oʻzbekiston Respublikasi fan arbobi, yuridik fanlari doktori, professor.

 Familiya 

 Halimov
 Halimova

 Yana qarang 

 Halima

 

Turkum:Oʻzbekcha erkaklar ismlari
Turkum:Arabcha erkaklar ismlari
Hamdam

Hamdam ( — samimiy, yaqin oʻrtoq, doʻst) — kelib chiqishi forscha boʻlgan erkaklar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Hamdam Haydaraliyev — oʻzbek xalq professional artisti, raqqos, ashulachi, chavandoz;
 Hamdam Qarshiyev — O‘zbekiston mudofaa vazirining tarbiyaviy va mafkurafiy ishlar bo‘yicha vazir o‘rinbosari general-mayor;
 Hamdam Sodiqov — oʻzbekistonlik tarixchi olim, tarix fanlari doktori;
 Hamdam Tojiyev — Buxoro shahar partiya komiteti birinchi sekretari;
 Hamdam Umarov — sovet iqtisodiy, davlat va siyosiy arbobi;
 Hamdam Usmonov — kimyogar olim, Oʻzbekiston Fanlar akademiyasi akademik. Oʻzbekistonda xizmat koʻrsatgan fan va texnika arbobi. Kimyo fanlari doktori, professor;
 Hamdam Zokirov — rus tilida ijod qilgan oʻzbek shoiri;

 Familiya 

 Hamdamov
 Hamdamova

 

Turkum:Oʻzbekcha erkaklar ismlari
Turkum:Forscha erkaklar ismlari
Reflections Laughing

„Reflections Laughing“  – kanadalik qoʻshiqchi va qoʻshiqlar muallifi The Weeknd, amerikalik repper va qoʻshiqchi Travis Scott hamda britaniyalik indie rok guruhi Florence and the Machine tomonidan ijro etilgan qoʻshiq. Qoʻshiq XO va Republic Records orqali The Weekndning oltinchi studiyaviy albomi – Hurry Up Tomorrow tarkibida 2025-yil 31-yanvarda chiqarilgan. Trekni The Weeknd va Travis Scott, Mike Dean bilan birga yozgan va ishlab chiqqan, Metro Boomin, OPN va Nathan Salon ko-prodyuserlar sifatida ishlagan.

 Kompozitsiyasi va matni 
Qoʻshiq fonida toʻsatdan telefon jiringlaydi va bir stakan viskidagi muzlar idish devoriga urilib ovoz chiqaradi, bu esa qoʻshiqchining ichki holati va stressi haqida soʻzlaydi. U oʻziga yuklangan ogʻir mas’uliyat, tashvishlar va hayotidagi qiyinchiliklar bilan yuzma-yuz turadi.

satrlari uning ichki kurashini, qaygʻu va tashvishlarini yashirishga harakat qilishini va oʻz mavqeini yoʻqotishdan, shu jumladan, oʻz hukmronligini yoʻqotishdan qoʻrqishini ifodalaydi. Britaniyaning GQ jurnali jurnalisti Josiah Gogarty, qoʻshiqdagi Travis Scottning kuylaydigan qismida ishlatilgan „chopped and screwed“ effekti haqida shunday yozgan: „Uning ushbu trek paydo boʻlishi bizga Astroworld kabi katta loyihalarni boshqarishdan tashqari, ajoyib kupletlar ham yoza olishi mumkinligini eslatadi“. Billboard jurnalisti Carl Lamarre „Reflections Laughing“ni albomdagi eng yaxshi oʻn uchinchi qoʻshiq sifatida baholab, Weeknd va Travis Scott „yana bir bor ular nima uchun kuchli jamoa ekanliklarini isbotlashdi“ deb izohlab oʻtgan.

 Xodimlar 
Maʼlumotlar Tidaldan olingan.

 The Weeknd – vokal, klavishlar, dasturlash, qoʻshiq yozish, ishlab chiqarish
 Travis Scott – vokal, qoʻshiq yozish, ishlab chiqarish
 Florence and the Machine – vokal
 Chxrry22 – aytilgan soʻzlar
 Mike Dean – qoʻshiq yozish, ishlab chiqarish, miksing, mastering
 OPN – sintezator, qoʻshimcha ishlab chiqarish
 Metro Boomin – ko-prodyuser
 Nathan Salon – qoʻshimcha ishlab chiqarish
 Tommy Rush – ikkichi muhandis, miksing
 Sage Skofield – vokal muhandis, vokal ishlab chiqarish
 Ethan Stevens – yozish

 Chartlar 
+ „Reflections Laughing“ning chartlardagi oʻrni Chart (2025) Eng yuqorioʻrin (ARIA) 75 Streaming (OCC) 72 (SNEP) 44 International (IFPI) 12 (Tónlistinn) 22 (FIMI) 74 (TOSAC) 62 (LaIPA) 14 (AGATA) 33 (Polish Streaming Top 100) 84 Hot Singles (RMNZ) 5 (Sverigetopplistan) 82

 

Turkum:2025-yil qoʻshiqlari
Turkum:The Weeknd qoʻshiqlari
Turkum:Travis Scott qoʻshiqlari
Turkum:Florence and the Machine qoʻshiqlari
Turkum:The Weeknd tomonidan yozilgan qoʻshiqlar
Turkum:The Weeknd prodyuserligidagi qoʻshiqlar
Turkum:Ingliz tilidagi qoʻshiqlar
Hamza (ism)

Hamza ( — nina sanchish) — kelib chiqishi arabcha boʻlgan erkaklar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Hamza Abdi Barre — Somali Federal Hukumatida Bosh Vazir vazifasini oʻtayotgan siyosatchi;
 Hamza Allamov — turkman futbolchisi;
 Hamza Alvi — pokistonlik akademik sotsiolog va jamiyat faoli;
 Hamza Bali — Bosniyalik soʻfiylar yetakchisi;
 Hamza Bencherif — jazoirlik professional futbolchi;
 Hamza Hakimzoda Niyoziy — oʻzbek sovet adabiyotining taniqli namoyandasi, shoir, yozuvchi, pedagog, teatr va jamoat arbobi;
 Hamza Imonberdiyev — taniqli oʻzbek bolalar shoiri;
 Hamza Jabborov — oʻzbekistonlik futbolchi;
 Hamza Karimov — oʻzbekistonlik futbolchi;
 Hamza Mahkamov — oʻzbek temir yoʻl ishchisi, mashinist;
 Hamza Namira — misrlik qoʻshiqchi;
 Hamza Perez — Puerto-Rikolik islomni qabul qilgan sobiq amerikalik rep ijrochisi;
 Hamza Roberto Piccardo — Italiyadagi Islom jamoalari ittifoqi UCOII direktiv kengashi aʼzosi;
 Hamza Sattorov — oʻzbekistonlik oʻqituvchi, Oʻzbekiston Respublikasi xalq oʻqituvchisi;
 Hamza Shinvoray Abdumurod — afgʻon shoiri;
 Hamza Tzortzis — britaniyalik yozuvchi, faylasuf, notiq, islom dini boʻyicha tadqiqotchi va musulmon apologi;
 Hamza Umarov — oʻzbekistonlik aktyor, rejissyor Oʻzbekiston xalq artisti;
 Hamza Yerlikaya — turkiyalik yunon-rum kurashchisi;
 Hamza al-Fansuri — soʻfiy olim va yozuvchi;
 Hamza al-Isfahoniy — Eron tarixchisi va adibi;
 Hamza ibn Abdulmuttalib — Muhammad paygʻambarga xizmat qilgan arab musulmon harbiy qoʻmondoni;
 Hamza ibn Vahos — Fotimiylar xalifaligi davrida Makkani boshqargan;
 Hamzaxon Xoʻjayev — oʻzbekistonlik futbolchi.

 Familiya 

 Hamzayev
 Hamzayeva

 

Turkum:Oʻzbekcha erkaklar ismlari
Turkum:Arabcha erkaklar ismlari
Enjoy the Show

„Enjoy the Show“  – kanadalik qoʻshiqchi va qoʻshiqlar muallifi The Weeknd hamda amerikalik repper Future tomonidan ijro etilgan qoʻshiq. U XO va Republic Records orqali The Weekndning oltinchi studiyaviy albomi – Hurry Up Tomorrow tarkibida oʻninchi trek sifatida 2025-yil 31-yanvarda chiqdi. Qoʻshiq Future bilan birgalikda The Weeknd va Mike Dean tomonidan yozilgan; yuqoridagi ikki shaxsdan tashqari Tommy Rush, Cheʼ Fuego 3000, and Just da 1 prodyuserlik qilgan. Ingliz guruhi Jungledan Josh Lloyd-Watson va Lydia Kitto ham qoʻshiq mualliflari sifatida koʻrsatilgan, chunki qoʻshiqda Loaded Honeyning 2023-yilgi „Homemade Gun“ singlidan sempl ishlatilgan.

 Kompozitsiyasi va matni 
„Enjoy the Show“ qoʻshigʻida The Weeknd oʻlim haqida oʻylashini kuylaydi. British GQ jurnalisti Josiah Gogarty uni „biti sokin, ozgina soul sempli bilan bezatilgan – Futurening qoʻshiqqa iztirobli ovozi bilan kirib kelish uchun mukammal kuy“ deb hisobladi. Billboard jurnalisti Carl Lamarre „Enjoy the Show“ qoʻshigʻini albomdagi toʻrtinchi eng yaxshi qoʻshiq deb baholadi va uni Hurry Up Tomorrow albomining birinchi yarmidagi eng yaxshi qismlardan biri sifatida taʼriflab, „The Weeknd va Future oʻz sevganlarini yoʻqotib, qaygʻuda choʻkayotgan holatda, ular orasidagi jilovlab boʻlmaydigan R&B jangi“ boʻlganini yozadi va „bu ikkisi ogʻriqni yengish uchun ikkilanmasdan giyohvand moddalarga murojaat qiladi, chunki ularning zarur ehtiyojlarini endi qondirishning umuman iloji yoʻq“.

 Chartlar 
+„Enjoy the Show“ning chartlardagi oʻrniChart (2025)Eng yuqori
oʻrin (SNEP)74 International (IFPI)15 (TOSAC)89 (AGATA)72 Heatseeker (Sverigetopplistan)6

 

Turkum:2025-yil qoʻshiqlari
Turkum:The Weeknd qoʻshiqlari
Turkum:Future qoʻshiqlari
Turkum:The Weeknd tomonidan yozilgan qoʻshiqlar
Turkum:The Weeknd prodyuserligidagi qoʻshiqlar
Turkum:Ingliz tilidagi qoʻshiqlar
Bettina Plank

Bettina Plank (1992-yil 24-fevralda tugʻilgan) – avstriyalik karatechi. Yaponiyaning Tokio shahrida boʻlib oʻtgan 2020-yilgi Yozgi Olimpiada oʻyinlarida ayollar oʻrtasida 55 kg vazn toifasida bronza medallaridan birini qoʻlga kiritgan. Karate boʻyicha jahon chempionatida ayollar oʻrtasida 50 kg vazn toifasida ikki karra bronza medali sohibi, Yevropa oʻyinlarining uch karra sovrindori, jumladan, ikki karra oltin medal sohibi.

2015-yilda Turkiyaning Istanbul shahrida karate boʻyicha Yevropa chempionatida oʻz yoʻnalishida oltin medalni qoʻlga kiritgan.

 Sport faoliyati 
Plank 2011-yil Shveysariyaning Syurix shahrida boʻlib oʻtgan karate boʻyicha Yevropa chempionatida ayollar oʻrtasida 50 kg vazn toifasida kumite bahslarida bronza medalini qoʻlga kiritgan. 2014-yilda Finlandiyaning Tampere shahrida karate boʻyicha oʻtkazilgan Yevropa chempionatida esa kumush medalga sazovor boʻlgan.

2015-yilda Turkiyaning Istanbul shahrida boʻlib oʻtgan karate boʻyicha Yevropa chempionatida Plank ayollar oʻrtasida 50 kg vazn toifasida kumite yoʻnalishida oltin medalni qoʻlga kiritgan. Shuningdek, kumite yoʻnalishida ayollar oʻrtasidagi jamoaviy bahsda bronza medaliga ega chiqqan. Oʻsha yili Plank Ozarbayjonning Boku shahrida boʻlib oʻtgan Yevropa oʻyinlarida xuddi shu yoʻnalishda kumush medalga sazovor boʻlgan. Finalda Plank turkiyalik Serap Özçelikka oʻyinni boy bergan. Portugaliyaning Braga shahrida boʻlib oʻtgan 2016-yilgi Universitetlar oʻrtasida karate boʻyicha jahon chempionatida bronza medalini qoʻlga kiritgan. U, shuningdek, xuddi shu musobaqaning kumite yoʻnalishida ayollar oʻrtasida jamoaviy bahslarning bronza medaliga ega chiqqan.

2017-yilda Polshaning Vrotslav shahrida boʻlib oʻtgan Jahon oʻyinlarida ayollar oʻrtasida 50 kg vazn toifasida kumite yoʻnalishida ishtirok etgan, biroq musobaqadan medalsiz qaytgan. Saralash bosqichida bitta oʻyinda gʻalaba qozonib, ikkita oʻyinda magʻlub boʻlgan va yarim finalda ishtirok eta olmagan. 2018-yilda Plank Ispaniyaning Madrid shahrida boʻlib oʻtgan karate boʻyicha jahon chempionatida ayollar oʻrtasida 50 kg vazn toifasida kumite yoʻnalishida bronza medalini qoʻlga kiritishga muvaffaq boʻlgan.

Belarus poytaxti Minsk shahrida boʻlib oʻtgan 2019-yilgi Yevropa oʻyinlarida ayollar oʻrtasida kumite yoʻnalishi 50 kg vazn toifasi boʻyicha oltin medalga ega chiqib, shohsupaning yuqori pogʻonasiga koʻtarilgan. Musobaqaning oltin medal uchun bahslarida turkiyalik Serap Özchelikni magʻlubiyatga uchratgan.

 

Turkum:Yashayotgan insonlar
Turkum:Sportchilar
Turkum:Karatechi ayollar
Abdurahmon Tashanov

Abdurahmon Tashanov – inson huquqlari faoli, taniqli jurnalist, „Ezgulik“ inson huquqlari jamiyati asoschisi va markaziy boshqaruvi raisi.
 Tarjimai holi 
1976-yil 9-may kuni Surxondaryo viloyatining Muzrabot tumanida tavallud topgan. 1984—1998-yillarda Qashqadaryo viloyatining Nishon tumanidagi umumiy oʻrta taʼlim maktabida tahsil olgan.

1994—1998-yillarda Qozogʻistondagi Xalqaro Ekologiya akademiyasining jurnalistika boʻyicha fakultetida oʻqigan.

Jurnalistik faoliyatini esa Oʻzbekiston Yozuvchilar uyushmasi qoshidagi Adabiyot targʻibot markazida boshlagan. 1998-yildan boshlab „Hurriyat“ gazetasida muxbir hamda mas’ul kotib lavozimlarida ishlagan. 2001-yildan „Mohiyat“ gazetasida maʼsul kotib, 2004-yildan esa Oʻzbekiston liberal-demokratik partiyasining „XXI asr“ gazetasida adabiy kotib lavozimida ishlagan.

2004-yildan „Harakat“ internet nashri muxbiri va „Ezgulik“ inson huquqlari jamiyati markaziy boshqaruvi aʼzosi.

Mahalliy matbuotda koʻplab maqolalari, feleton va jurnalistik tadqiqotlari chop etilgan.

Qator xorijiy ommaviy axborot vositalari, xalqaro tashkilotlar bilan hamkorlik qiladi.

Abdurahmon Tashanov Oʻzbekistonda inson huquqlarining buzilish hollari yuzasidan oshkora chiqishlari va tanqidlari orqali tanilgan.
 Bosimlar va tahdidlar 
Jurnalist va huquq faoli oʻziga nisbatan bosim boʻlayotgani haqida ochiqlagan. 2025-yil aprelida esa uni Toshkent davlat yuridik universitetining ikki oʻqituvchisi sudga berdi.

 Shaxsiy hayoti 
Oilali, ikki nafar oʻgʻli bor.

 

 
Ezgulik inson huquqlari jamiyati rasmiy sayti
Margarita Xhepa

Margarita Zoi Xhepa (arumincha: Margarita Gepa; 1932-yil 2-aprelda tugʻilgan – 2025 -yil 3-aprelda vafot etgan) – albaniyalik aktrisa. Uning aktrisalik faoliyati sakson yildan ortiqroq davrni qamrab oladi. Mehnat faoliyati davomida 140 ta pyesa, 40 ta klassik hamda zamonaviy kinolarda rol ijro etgan. Aktrisaning ushbu rollari uni Albaniya sanʼati va madaniyatining buyuk ayollaridan biri sifatida tanilishiga sabab boʻlgan.

 Yoshlik yillari 
Margarita Xhepa 1932-yil 2-aprelda Albaniyaning Lushnjë shahrida dunyoga kelgan. Etnik kelib-chiqishi arumin boʻlgan. Tugʻilgan paytidagi ismi Margarita Prifti. Toʻqqiz yoshida onasidan ayrilgan. Bolaligidan Albaniya sheʼriyatini sevgan, shu sababli oʻqituvchisi uni aktyorlik mashgʻulotlariga qatnashishga undagan. Oʻsha davrda Lushnjë madaniyat institutida faoliyat yuritgan mashhur drama oʻqituvchisi Gëzim Libohova mahalliy maktablar oʻquvchilari orasidan teatr spektaklida rus qizining rolini ijro etish uchun mos oʻquvchi izlayotgan edi. Margarita Xhepaning sargʻish sochlari va moviy koʻzlari sababli Libohova uni koʻrishi bilanoq uni ushbu rol uchun tanlagan. Spektakl namoyishi katta muvaffaqiyatga erishgan va shu sababli spektakl Fier va Berat shaharlarida ham namoyish etilgan.

Boshlangʻich maktabni tugatgandan soʻng, Margarita Xhepa Tiranadagi mashhur Liceu Artistik (Sanʼat maktabi)ning drama yoʻnalishiga hujjat topshirgan.

 Mehnat faoliyati 
Margarita Xhepa oʻz faoliyatini Tiranadagi Milliy teatrda (albancha: Teatri Kombëtar) boshlagan. U erda Anton Chekov, Friedrich Schiller, Nikolay Gogol va boshqa mualliflarning asarlaridagi rollarni ijro etgan. Xhepa 1962-yilda birinchi bor oʻtkazilgan Festivali i Kengës musiqiy festivalini olib borgan.

Xhepa Albaniya kino va teatr olamining eng buyuk ayollaridan biri sifatida tan olingan va Albaniya xalq artisti unvoni bilan taqdirlangan.

Fatos Kongolining „Bolero në vilën e pleqve“ romani asosida xuddi shu nomda suratga olingan filmda Xhepa Firdus obrazini gavdalantirgan.

 

Turkum:Alifbo boʻyicha aktrisalar
Parashqevi Qiriazi

Parashqevi Qiriazi (Paraskevi D. Kyrias; 1886-yil 27-mayda tugʻilgan – 1970-yil 17-dekabrda vafot etgan) – Qiriazi oilasiga mansub alban oʻqituvchisi boʻlib, hayotini alban alifbosi hamda yozma alban tilini oʻqitishga bagʻishlagan. Albaniya alifbosining shakllanishiga bagʻishlangan Manastir Kongressida ishtirok etgan. Shuningdek, Yll' i Mengjesit ayollar uyushmasi asoschisi. 1919-yilda Parij tinchlik konferensiyasida Albaniya-Amerika hamjamiyati vakili sifatida ishtirok etganToska, Teuta. Parashqevi Qiriazi dhe viti i saj 1919. Tirana: ISSHP, 2020, . 1891-yilda Korçada qizlar uchun moʻljallab ilk marotaba ochilgan Albaniya maktabining direktori Sevasti Qiriazining singlisi.

 Biografiyasi 
Parashqevi Qiriazi Usmoniylar imperiyasi tarkibidagi Manastir viloyatining Monastir shahrida (hozirgi Bitola, Shimoliy Makedoniya) tugʻilgan. Atigi 11 yoshida akasi Gjerasim Qiriazi va opasi Sevasti Qiriaziga Albaniyada ochilgan birinchi Qizlar maktabi (albanca: Shkolla e Vashave)da qizlarga yozma alban tilini oʻrgatishda yordam bera boshlagan. Ushbu maktab 1891-yil 15-oktyabrda ochilgan.

Keyinchalik Parashqevi Konstantinopoldagi Amerika qizlar kollejida taʼlim olgan. Maktabni bitirganidan soʻng opasi Sevasti bilan birga Korçëga borgan va u yerda 1887-yilda ochilgan birinchi alban maktabida boshlangʻich sinf oʻqituvchisi sifatida faoliyat yuritgan.

1908-yilda Monastir Kongressida ishtirok etgan Qiriazi ushbu Kongressdagi yagona ayol edi.

1909-yilda u boshlangʻich maktablar uchun alifbo kitobi abecedariumni nashr etgan. Garchi Manastir Kongressi yangi alifbo boʻyicha qaror chiqargan boʻlsa-da, Qiriazining abecedariumida alifboning ikkita talqini mavjud edi. Bu esa Kongressda erishilgan kelishuvning hali ham mustahkam boʻlmaganligini koʻrsatadi. Shunga qaramay, Qiriazi abecedarium bilan birga yangi alban alifbosini himoya qilishga bagʻishlangan mashhur sheʼrlarini ham chop etgan.

 

Turkum:Albaniyalik ayollar huquqlari faollari
MuzART

MuzART  – qozoq vokal va cholgʻu ansambli. Dastlab guruh uchta qoʻshiqchidan iborat boʻlib, hozirda sakkiz nafar: Meyrambek Bespayev, Saken Maygʻaziyev, Kenjebek Janabilov, Gʻalimjan Artiqbayev, Yerlan Qulaxmetov, Beksultan Arman, Yerik Jasaqbayev. Guruhning badiiy rahbari Yerlan Junisbay, musiqa rahbari Beksultfn Arman.

 Tarixi 
2001-yil aprelda „MuzART“ guruhi tashkil etildi. Guruhning asl tarkibi: Saken Maygʻaziev, Meyrambek Bespayev va Maqsat Bazarbayev. Guruhning birinchi qoʻshigʻi „Sening koʻzing“, soʻzi Muqagʻali Maqatayev, qoʻshiq muallifi Qanat Ibragimov.

 2003-yil 16—17-dekabr kunlari „Oʻz elim“ nomli konsert dasturi boʻlib oʻtdi.
 2003-yildan 2004-yilgacha guruh Rossiya va Xitoyda gastrollarda boʻldi.
 2005-yilda Maqsat Bazarbayev guruhni tark etdi va uning oʻrniga Kenjebek Janabilov keldi.
 2006-yilda guruh Turkiyada yakkaxon konsert dasturini taqdim etdi.
 2007-yilda guruh aʼzolari soni 8 kishiga koʻpaydi va vokal va cholgʻu ansambliga aylandi.
 2008-yil mayda „MuzART“ vokal-instrumental guruhining yakuniy kontserti boʻlib oʻtdi.
 2008-yil 14-dekabrda ansambl Sankt-Peterburg shahrida konsert berdi.
 2011-yilda „MuzART“ guruhi 10 yilligi shu munosabat bilan 27-aprel kuni Ostona shahrida konsert boʻlib oʻtdi.
 2013-yil 20-aprel – guruhning 12 yilligi – Olmaota shahrida, Respublika saroyida kontsert boʻlib oʻtdi.
 2016-yilda guruhning 15 yilligi Ostonada Qozogʻiston konserta zalida boʻldi.

 Ijodi 
Vokal va cholgʻu guruhining qoʻshiqlari asosan estrada janriga tegishli. Ansambl repertuarida xalq va retro qoʻshiqlarni ham topishingiz mumkin. 10 yil davomida guruhda 46 ta qoʻshiq bor. Masalan: „Oʻz elim“, „Shinarim“, „Shashbaulim“, „Qazaqtai el qayda“, „Sagʻindim Almatimdi“, „Ushqongir“, „Anagʻa salem“, „Qayran koʻngil“. 3 ta albom chiqarildi: „Sening koʻzin“, „Atteng-ai“ va „Yesinge al“.

 Yutuqlari 
Vokalchilar Meyrambek Bespayev, Saken Maygʻaziyev, Kenjebek Janabilev „Darin“ davlat mukofoti laureatlari boʻldi. Ular Qozogʻiston Respublikasida xizmat koʻrsatgan artistlardir. 2013-yil sentyabr oyida MUZZONE telekanalida MuzART „Eng yaxshi guruh“ nominatsiyasida EMA mukofotini qoʻlga kiritdi.

 Ayblovlar 
2018-yilda L. N. Gumilyov nomidagi Yevrosiyo Milliy universiteti oʻqituvchisi Mirzantay Jaqip MuzART xonandasi Meyrambek Bespayevni grant sotib olganlikda ayblagan, shuningdek, uni ikki yil davomida hech qachon maʼruzalarida koʻrmaganini daʼvo qilgan edi. Oʻqituvchi xonandaga „5“ baho qoʻyish haqida universitet rahbariyatining ogʻzaki buyrugʻi borligini ham aytgan.

 

Turkum:Qozogʻiston musiqiy guruhlari
Turkum:MuzART guruhi
Turkum:2001-yilda tashkil etilgan musiqiy guruhlar
Sevasti Qiriazi

Sevasti Qiriazi-Dako (Sevasti D. Kyrias; taxminan 1871-yilda tugʻilgan – 1949-yilda vafot etgan) – albaniyalik vatanparvar, maʼrifatchi, protestant missioneri, yozuvchi, albaniyalik ayollar taʼlimining kashshoflaridan biri va Albaniya milliy uygʻonish harakati faoli.

 Hayoti va ilk mehnat faoliyati 

 Yoshlik yillari 
Sevasti taxminan 1870-yildaSee dilemma over birthdate at: https://en.wikipedia.org/wiki/Sevasti_Qiriazi#Myths,_inaccuracies_and_inconsistencies hozirgi Shimoliy Makedoniyada joylashgan, oʻsha davrda Usmoniylar imperiyasi tarkibiga kirgan Manastir shahridagi Tërnovë qishlogʻida vatanparvar Qiriazi oilasi dunyoga kelgan. Oilada oʻn nafar farzandning oltinchisi boʻlgan. Oilasi xristianlik dinining pravoslavlik yoʻnalishiga eʼtiqod qilgan. Sevasti toʻrt yoshidan boshlab yunon tilidagi boshlangʻich maktabga qatnagan. Yoshligida bir nechta tillarni, jumladan, alban, yunon, bolgar, turk va ingliz tillarini oʻrgangan. U va uning oilasi Manastirdagi uylariga yaqin joyda maktab yuritgan va diniy marosimlar oʻtkazgan albaniyalik vatanparvarlar va amerikalik protestant missionerlari bilan yaqindan tanish boʻlgan. Sevasti amerikaliklar maktabiga oʻqishga qabul qilingan va 1888-yil iyul oyida u yerni oʻrta maktab darajasidagi diplom bilan tamomlaganDiploma at: Arkivi Qendror i Shtetit, Tirana, AQSH F52 D18.

 Taʼlimi 
Sevasti 1888–1891-yillarda Istanbuldagi Qizlar uchun Amerika kollejida tahsil olgan. Uning oʻqishga qabul qilinishini akasi, ruhoniy Gjerasim Qiriazi tashkil qilgan. Ikkinchi kursdan oʻqishga qabul qilingan va 1891-yilda sakkiz nafar ayol bilan birgalikda kollejni tamomlab, sanʼat bakalavri (Bachelor of Arts) darajasini olgan. Shu tariqa u kollej taʼlimini tamomlagan birinchi albaniyalik ayolga aylanganSee diploma at: Arkivi Qendror i Shtetit, Tirana, AQSH F52 D18. Uning kollejda oʻqishdan asosiy maqsadi akasi Gjerasimga Albaniyada qizlar uchun maktab ochishda yordam berish uchun tayyorgarlik koʻrish edi. Sevasti kollejda oʻziga katta taʼsir koʻrsatgan shaxslar sifatida kollejninng rahbari va Cyrus Hamlinning qizi Clara Hamlin, shuningdek Florence A. Fensham, Mary Mills Patrick, Ida Prime, Caroline Borden va bolgariyalik Grandinaroff oilasini tilga olgan. Gjerasim Qiriazi Sevastining bitiruv marosimiga mashhur albaniyalik aka-ukalar Abdyl Frashëri, Sami Frashëri va Naim Frashërilarni taklif qilgan. Naim Frashëri oʻzining Usmoniylar hukumatidagi nufuzi orqali Sevastining diplomini rasman roʻyxatdan oʻtkazib, Korçada birinchi qizlar maktabining ochilishi uchun ruxsatnoma – irade olib bergan.

 

Turkum:1871-yilda tugʻilganlar
Turkum:1949-yilda vafot etganlar
Turkum:Alifbo boʻyicha yozuvchilar
Asad Dilmurod

Asad Dilmurod (1947—2019) — yozuvchi va jurnalist. Oʻzbekistonda xizmat koʻrsatgan madaniyat xodimi.
 Hayoti 
Asad Dilmurod 1947-yil 20-iyulda Samarqand viloyati Urgut tumanining Qoratepa qishlogʻida tugʻilgan. 1971-yilda Toshkent davlat universitetining (hozirgi OʻzMU) jurnalistika fakultetini bitirgan.

Ancha yillar mobaynida „Sharq yulduzi“ jurnalining nasr boʻlimini boshqargan. Oʻzbekiston Yozuvchilar uyushmasi Nasr kengashida faoliyat yuritgan.

2019-yil 29-yanvarda vafot etgan.
 Ijodi 
Ilk hikoyalar toʻplami 1978-yil „Osmonning bir parchasi“ nomi ostida nashr etilgan. Keyinchalik „Tosh burgut“ (1979), „Sirli zina“ (1980), „Sherdor“ (1986), „Mulk“ va „Girih“ (1989), „Togʻlar, sukut saqlamang“ (1987), „Oq ajdar sayyorasi“ (2000), „Mezon burji“ (2007) nomli qissalari hamda „Afrosiyob sukunati“ (1983), „Koʻchki“ (1991) singari kitoblari chop etilgan.

Yozuvchi, shuningdek, „Mahmud Torobiy“ (1998), „Fano dashtidagi qush“ (2001), „Pahlavon Muhammad“ (2006) nomli romanlar muallifi.

 

Turkum:Oʻzbekistonlik yozuvchilar
Turkum:Oʻzbekistonlik jurnalistlar
Turkum:Urgut tumanida tugʻilganlar
Turkum:Oʻzbekiston Milliy universiteti bitiruvchilari
Regular Show

Regular Show (tarjimasi „Doimiy shou“) — J. G. Quintel yaratgan Amerika animatsion teleserialidir. Serial 2010-yilning 6-sentyabrida Cartoon Network telekanalida birinchi marta efirga uzatilgan. Yakuniy qismi 2017-yilning 16-yanvarida efirga uzatilgan. Bu vaqt davomida serial 8 ta mavsumga boʻlinib, hammasi boʻlib 244 ta qism tayyorlangan.

 Ovoz berganlar 

 J. G. Quintel — Mordecai / Hi-Five Ghost
 William Salyers — Rigby
 Sam Marin — Benson Dunwoody / Pops Maellard/Mega Kranus / Mitch "Muscle Man" Sorrenstein / The Sensei / Garrett Bobby Ferguson
 Mark Hamill — Skips/Walks
 Roger Craig Smith — Thomas/Nikolai / Low-Five Ghost
 Minty Lewis — Eileen Roberts
 Janie Haddad — Margaret Smith
 Robin Atkin Downes — Gary
 Julian Rebolledo — Don
 David Ogden Stiers — Mr. Maellard
 Courtenay Taylor — Starla Gutsmandottir
 Linda Cardellini — CJ/Cloudy Jane
 Julian Holloway — Death
 Steve Blum — John "Muscle Bro" Sorrenstein

 

 

 
 

Turkum:AQSh teleseriallari
Turkum:Animatsion teleseriallar
Turkum:Cartoon Network das
Turkum:Ingliz tilidagi televizion shoular
Turkum:2010-yillar teleseriallari
Turkum:2010-yillar animatsion teleseriallari
We Bare Bears

We Bare Bears — Daniel Chong yaratgan Amerika animatsion teleserialidir. Serial 2015-yilning 27-iyulida Cartoon Network telekanalida birinchi marta efirga uzatilgan. Yakuniy qismi 2019-yilning 27-mayda efirga uzatilgan. Bu vaqt davomida serial 4 ta mavsumga boʻlinib, hammasi boʻlib 140 ta qism tayyorlangan.

 Ovoz berganlar 

 Eric Edelstein — Grizzly
 Bobby Moynihan — Panda
 Demetri Martin — Ice Bear
 Charlyne Yi — Chloe Park
 Patton Oswalt — Nom Nom
 Jason Lee — Charlie
 Cameron Esposito — Ranger Tabes
 Ellie Kemper — Lucy

 

 

 

Turkum:AQSh teleseriallari
Turkum:Animatsion teleseriallar
Turkum:Cartoon Network das
Turkum:Ingliz tilidagi televizion shoular
Turkum:2010-yillar teleseriallari
Turkum:2010-yillar animatsion teleseriallari
Teen Titans Go!

Teen Titans Go! (tarjimasi „Yosh Titanlar, Olgʻa!“) — Amerika animatsion televizion seriali. Yaratuvchisi Michael Jelenic va Aaron Horvath boʻlib, ushbu multserial Cartoon Network telekanalida namoyish etilgan.

 Ovoz berganlar 

 Scott Menville — Robin / Speedy / Billy Numerous / Birdarang / Dr. Light
 Tara Strong — Raven
 Hynden Walch — Starfire
 Khary Payton — Cyborg
 Greg Cipes — Beast Boy / Puppet Wizard
 Ozioma Akagha — Bumblebee
 Wil Wheaton — Aqualad
 Freddy Rodriguez — Más y Menos
 Will Friedle — Kid Flash
 Lauren Tom — Gizmo / Jinx
 Kevin Michael Richardson — Mammoth / See-More / Trigon
 Will Arnett — Slade
 Ashley Johnson — Terra
 John DiMaggio — Brother Blood
 Alexander Polinsky — Control Freak

 

 

 
 

Turkum:AQSh teleseriallari
Turkum:Animatsion teleseriallar
Turkum:Cartoon Network das
Turkum:Ingliz tilidagi televizion shoular
Turkum:2010-yillar teleseriallari
Turkum:2010-yillar animatsion teleseriallari
Turkum:2020-yillar teleseriallari
Turkum:2020-yillar animatsion teleseriallari
Oʻzbekiston Respublikasi Mudofaa vazirligi orkestri

Oʻzbekiston Respublikasi Mudofaa vazirligi orkestrasi – Oʻzbekiston Respublikasi Qurolli Kuchlarining Toshkent shahrida joylashgan markaziy harbiy orkestri. Shuningdek, u Oʻzbekiston Mudofaa vazirligining tashkiliy va yoʻriqnoma boʻlimi boʻlib, Oʻzbekistondagi barcha 30 ta harbiy orkestrga raislik qiladi. Hharbiy orkestr 1992-yilda Turkiston harbiy okrugi qoʻshinlari guruhidan tashkil topgan.

 Faoliyati 
Harbiy orkestr prezident qarorgohi Koʻksaroyda xorijiy davlatlar rahbarlarini kutib olishda faxriy qorovul rotasiga hamrohlik qiladi. Shuningdek, u mamlakatdagi rasmiy madaniy va ijtimoiy tadbirlarda ishtirok etadi. Oʻzbekiston Mustaqilligi, Xotira va qadrlash kuni, Vatan himoyachilari kuni kabi tadbirlar shular jumlasidandir.

Guruh Norfolk dengiz bazasida, Pentagonda, 13-Berlin va 7-Kyoln xalqaro harbiy guruhlar festivallarida, Pekindagi Tinchlik shoxi xalqaro musiqa festivalida, hamda birinchi Spasskaya minorasi harbiy musiqa festivalida ishtirok etgan.

 Tarkibi 
thumb|Oʻzbekiston Mustaqillik monumentidagi tantanali orkestr.
 Markaziy namunali orkestr
 Simfonik guruh
 Tantanali guruch orkestr
 Katta guruh
 Barabanlar korpusi

Harbiy orkestr shuningdek, quyidagi harbiy okrug orkestrlariga ham rahbarlik qiladi:

 Toshkent harbiy okrugi orkestri
 Shimoli-gʻarbiy harbiy okrugi guruhi
 Janubi-gʻarbiy maxsus harbiy okrugi guruhi
 Markaziy harbiy okrugining orkestr
 Sharqiy harbiy okrugning orkestri

 Guruh rahbarlari 

 Katta harbiy orkestr komandirlari roʻyxati:
 Polkovnik Yuriy Saydjanov (1970—1975)
 Polkovnik Revo Petrov (1975—1987)
 Polkovnik Pavel Makarov (1987—1991) va (1991-yildan hozirgi kungacha)

 Pavel Makarov 
thumb|Kechqurun konsert berayotgan orkestr.
Polkovnik Pavel Leontyevich Makarov  – orkestr boʻlinmasining hozirgi boshligʻi. 1949-yil 30-mayda Oʻzbekiston Sovet Sotsialistik Respublikasining oʻsha paytdagi poytaxti Toshkent shahrida tugʻilgan. 1972—1977-yillarda Moskva konservatoriyasining harbiy fakultetida tahsil olgan. 1977-yildan 1982-yilgacha Germaniyada Sovet qoʻshinlarida xizmat qilgan. 1982—1991-yillarda Turkiston harbiy okrugi shtab orkestrida turli lavozimlarda ishlagan. Keyinchalik 1987-yilda katta drijyor lavozimiga koʻtarilgan. 1991-yildan Makarov Oʻzbekiston Respublikasi Mudofaa vazirligi katta orkestri hisoblanadi. Guruhning koʻpgina marshlari (qurolli kuchlar yurishi, Amir Temur yurishi, gvardiya marshi, Vatan va boshqalar) tomonidan yaratilgan. „Oʻzbekistonda xizmat koʻrsatgan sanʼat arbobi“ faxriy unvoni, „Doʻstlik“ ordeni sohibi boʻlgan.

 Yana qarang 

 Turkmaniston Qurolli Kuchlarining Harbiy orkestri
 Harbiy orkestr (Qozogʻiston)
 Qirgʻiziston Qurolli Kuchlari Bosh shtabi orkestri
 Tojikiston Mudofaa vazirligi Komendant polkining harbiy orkestri

 Videos 

 Orkestr 2017-yilda Spasskaya minorasi musiqa festivalida.
 2005-yil Toshkentdagi konsert
 Qizil maydondagi chiqishi oldidan repetitsiya
 Polkovnik Pavel Makarov tavalludining 60 yilligi sharafiga konsert
 Toshkentda harbiy-vatanparvarlik musiqa festivali

 

Turkum:Harbiy orkestrlar
Turkum:Oʻzbekiston harbiy okrug va tuzilmalari
Turkum:1992-yilda Oʻzbekistonda tashkil etilganlar
Markaziy harbiy okrugi (Oʻzbekiston)

Markaziy harbiy okrugi – Oʻzbekiston Respublikasi Qurolli Kuchlarining Jizzax shahrida joylashgan harbiy okrugi. Markaziy harbiy okrug Jizzax, Samarqand va Sirdaryo viloyatlariga xizmat qiladi.

 Faoliyatlar 
2019-yil 21-iyun kuni Markaziy harbiy okrugi va Yoshlar ittifoqi Samarqand viloyat kengashi oʻrtasida hamkorlik toʻgʻrisida memorandum imzolangan. Oʻzbekistonda COVID-19 pandemiyasi davrida Markaziy harbiy okrugi bilan hamkorlikda Samarqand viloyatida dezinfeksiya ishlari olib borilgan.

 Aktivlar 

 Maʼnaviyat va maʼrifat markazi
 Kichik mutaxassislar tayyorlash markazi
 Kattaqoʻrgʻon oʻquv maydonchasi

Jizzax shahrida Markaziy harbiy okrug qoʻmondonligiga qarashli kutubxonada 8000 ga yaqin kitob mavjud boʻlib, shundan 5000 ta jahon va oʻzbek adabiyoti, 500 tasi tarix kitoblari va darsliklardir.

 Yetakchilar 

 Qoʻmondonning tarbiyaviy va mafkuraviy ishlar boʻyicha oʻrinbosari – podpolkovnik Nuriddin Qodirov

 

Turkum:Oʻzbekiston harbiy okrug va tuzilmalari
Turkum:2000-yilda Oʻzbekistonda tashkil etilganlar
Toshkent harbiy okrugi

Toshkent harbiy okrugi – Oʻzbekiston Respublikasi Qurolli Kuchlarining Toshkent shahrida joylashgan harbiy okrugi. Okrug Toshkent, Toshkent viloyati va Sirdaryo viloyati hududiga xizmat qiladi. Vazirlar Mahkamasining 2001-yil 9-yanvardagi qarori va Mudofaa vazirining 2001-yil 12-yanvardagi qaroriga muvofiq Toshkent harbiy okrugi tashkil etilgan.

 Tuzilishi 
Tumanda okrugga biriktirilgan oʻndan ortiq batalyon va brigadalar mavjud boʻlib, ular quyidagi tuzilmalardan iborat:

 Qurolli Kuchlar Bosh shtabi
 Toshkent harbiy okrugi faxriy qorovul batalyoni
 Quruqlikdagi kuchlar faxriy qorovul
 Dengiz faxriy qorovuli
 Harbiy havo kuchlari faxriy qorovul
 Muhandislik brigadasi
 Maxsus kuchlar brigadasi
 Alohida razvedka batalyoni
 Milliy gvardiya brigadasi
 „Qalqon“ maxsus maqsadli brigadasi
 Moddiy yordam batalyoni
 Andijon maxsus kuchlari bataloni (Andijon)
 1-motorli otishma brigadasi (Chirchiq)
 37-motooʻqcho brigadasi (Andijon)
 1-alohida maxsus maqsadli batalyoni
 1-Aloqa vzvodi
 1-Moddiy yordam vzvodi
 Aloqa boʻlinmasi
 Taʼmirlash boʻlinmasi
 Shifokor boʻlinmasi
 Oʻzbekiston Respublikasi Mudofaa vazirligi orkestr
 Toshkent harbiy okrugi orkestri
 „Yoʻlbars“ brigadasi
 Oʻzbekiston Respublikasi Ichki ishlar vazirligi „Bars“ boʻlinmasi
 Oʻzbekiston Respublikasi Milliy xavfsizlik xizmati „Yaguar“ boʻlinmasi
 Oʻzbekiston Respublikasi Milliy xavfsizlik xizmati „Burgut“ boʻlinmasi
 Chirchiq oʻquv polki

 Yetakchililar 
Okrug faoliyatini quyidagi shaxslar boshqaradi:

 Okrug qoʻmondoni – polkovnik Zokirjon Sayfudinov
 Bosh shtab boshligʻining birinchi oʻrinbosari – polkovnik Shokir Xairov
 Komandirning moddiy-texnik taʼminot boʻyicha oʻrinbosari – Otabek Abdurahmonov
 Qurol-yarogʻ qoʻmondonligi qoʻmondoni oʻrinbosari – Oybek Ismoilov
 Komandirning jangovar tayyorgarlik boʻyicha oʻrinbosari – Shuhratjon Otaqoʻzyev
 Qoʻmondonning yoshlar bilan vatanparvarlik, maʼnaviy-axloqiy tarbiya boʻyicha oʻrinbosari – Baxtiyor Oʻrolboyev

 Qoʻmondonlar roʻyxati 

 General-polkovnik Bahodir Toshmatov (2001-yil 2-may – 2005-yil 17-may)
 General-mayor Akmaljon Komilov (2005-yil 22-iyun – 2008-yil 9-oktyabr)
 General-leytenant Viktor Mahmudov (2008-yil 9 oktyabr – 2010-yil 9 iyun)
 Polkovnik Rustam Xalilov (2010-yil 3-iyun – 2012-yil 25-iyul)
 Polkovnik Lutfullo Buzrukov (2012-yil 26-iyul – 2018-yil 13-yanvar)
 General-mayor Bahodir Qurbonov (2018-yil 13 fevral – 2019-yil 11 fevral)
 Polkovnik Zokirjon Sayfudinov (2019-yil 21-martdan boshlab)

 

 
 Rasmiy sayti (oʻzbekcha lotincha)
 Rasmiy sayti (oʻzbek kirillcha)
 Rasmiy sayti (rus tilida)

Turkum:Oʻzbekiston harbiy okrug va tuzilmalari
Turkum:2001-yilda Oʻzbekistonda tashkil etilganlar
Islom.uz

Islom.uz – 2003-yilda Shayx Muhammad Sodiq Muhammad Yusuf tomonidan asos solingan diniy-maʼrifiy sohada faoliyat yuritadigan internet portal.

 Tarixi 
Portalga 2003-yilda Shayx Muhammad Sodiq Muhammad Yusuf tomonidan asos solingan. Uning ishga tushirilishida Shayx Muhammad Sodiq Muhammad Yusufning shogirdi Adham Atajanov (Abu Muslim nomi bilan tanilgan) muhim rol oʻynagan.

Portalda aqida, qurʼon, hadis, fiqh, siyrat, islomning besh arkoni (imon, namoz, roʻza, zakot, haj) kabi boʻlimlar mavjud. Shunindek, unda Toshkent vaqti boʻyicha namoz vaqtlari koʻrsatiladi. Materiallar oʻzbek tilidan tashqari arab, rus va ingliz tillarida ham taqdim etiladi.

2019-yilda Sof.uz tomonidan oʻtkazilgan soʻrovnomada Islom.uz portali doirasida faoliyat yuritadigan „Zikr ahlidan soʻrang“ loyihasining telegramdagi kanali 16 mingga yaqin ishtirokchi orasida 30% ovoz toʻplab, "Oʻzbekistonning 2019-yildagi eng yaxshi Telegram-kanali" sifatida eʼtirof etilgan.

 Takomillashuv 
2018-yilda portalining mobil ilovasi yaratilgan. Ilovada namoz va roʻza jadvallari, qibla yoʻnalishini aniqlash, „Hilol“ elektron kutubxonasi, „Zikr ahlidan soʻrang“ savol-javob xizmati, „Oʻzbekiston masjidlari“ boʻlimi va Islom.uz radiosini kabi xizmatlar joy olgan. 2023-yilga kelib portalning quyidagi mobil ilovalari ishlab chiqilgan:

 Islom.uz
 Hilol e-book
 Oltin silsila
 Qurʼoni Karim
 Tafsiri Hilol
 Zikr ahlidan soʻrang
 Abdurahmon Qurʼon
 Abdulmalik Qurʼon
 Qurʼon tartili
 Namoz
 Zikr va duolar
 Javohir (arabcha-oʻzbekcha lugʻat).

 

 
 

Turkum:Oʻzbekiston internet ommaviy axborot vositalari